Christina (Lotring) - Vikipeedia, vaba entsüklopeedia

# Christina (Lotring)

###

Christina (november 1521 Nyborg – 10. detsember 1590 Nancy) oli Taani printsess, Taani kuninga Christian II ja Austria Isabella tütar.

Christina vanemad vennad surid kõik noorelt. Lisaks oli tal vanem õde Dorothea Oldenburg.

1523. aastal toimus Taanis paleepööre. Christian II kukutati ja tema asemel hakkas valitsema tema onu Frederik I. Christina vanemad põgenesid sugulaste juurde Madalmaadesse, kus tüdruk oma õega üles kasvas. Tema ema suri juba 1526, isa alles 1559.

4. mail 1534. aastal abiellus 12-aastane Christina 39-aastase Milano hertsogi Francesco II Sforzaga, kes suri juba 1. novembril 1535. Nad ei kohtunud omavahel kunagi; isegi pulmatseremoonia peeti eri riikides.

Christina sai tuntuks oma ilu ja hea hariduse poolest.

1538 saabus Hans Holbein mandri-Euroopasse tähtsaid aadlidaame maalima, et nende välimust näidata Henry VIII-le, kes otsis pärast Jane Seymouri surma endale neljandat naist. Maal Christinast on säilinud, kuid Christina keeldus abielust Henry VIII-ga, kellest levisid kuulujutud, et ta kohtleb oma naisi halvasti. Tema ütlus, et ta abielluks Henry VIII-ga ainult juhul, kui tal oleks kaks pead (viidates Henry VIII teisele abikaasale Anne Boleyn'ile, kellel raiuti pea maha), põhjustas skandaali.

Christina abiellus 10. juulil 1541 Brüsselis Lotringi pärija François de Bariga, kes sai Lotringi hertsogiks 1544 ja hukkus õnnetusjuhtumis 12. juunil 1545. Neil oli kolm last:

- Charles (1543–1608, Lotringi hertsog (esialgu valitses tema eest regendina Christina)
- Renata (1544–1602, abiellus Baieri hertsogi Wilhelm V von Wittelsbachiga
- Dorotea (1545–1612, abiellus Braunschweigi hertsogi Erich II ja pärast Varamboni markii Marc de Ryega)

Välja otsitud andmebaasist "http://et.wikipedia.org../../../c/h/r/Christina_%28Lotring%29_76fc.html"

Kategooriad: Taani inimesed | Sündinud 1521 | Surnud 1590

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Deutsch
- English
- Español
- Français
- Svenska